Taukadažiai

Taukadažiai – kaimas Jonavos rajono savivaldybės teritorijos šiaurės rytinėje dalyje, 1 km į vakarus nuo Panoterių.

 Geografija 
miniatiūra|240px|left|Buvęs palivarkas
miniatiūra|240px|left|Stačiatikių kapinaitės

Kaimo teritorija apima 92,77 ha plotą, kuris plyti į šiaurę nuo kelio . Prie kelio stovi vienintelė sodyba.

Šiaurės rytuose jos ribojasi su Mankūnais, rytuose – su Panoteriais, pietryčiuose – su Šemetiškiais, vakaruose – su Mogeniais, o šiaurėje – su Milagainių mišku. Pietvakarine dalimi praeina kelias Taukadažiai–Balėnai.

Centrinėje kaimo dalyje veikia kapinės, kuriose laidojami Panoterių apylinkėse gyvenantys rusų kilmės stačiatikiai.

 Istorija 

Kartografinėje medžiagoje Taukadažiai (; ; ) minimi nuo XIX a. Tai buvo Milagainių dvaro palivarkas, XX a. pr. tapęs savarankišku dvareliu. Labiausiai jis klestėjo valdant bajorų Radzivonų (Radzivanų) šeimai.

1923 m. palivarke buvo 3 kiemai.Lietuvos apgyventos vietos. – Kaunas, 1925. – P. 500 Tarpukariu buvo atnaujinta dvaro sodyba, kurią supo lapuočiai medžiai, o palei pietvakarinį pakraštį palei kelią į Bukonis buvo pasodinta alėja.

Sodybos centre stovėjo mediniai, vienaukščiai rūmai, primenantys didelį, liaudiškos architektūros namą, o šiaurės vakariniame pakraštyje – masyvus, medinis klojimas. Tarp jų plytėjo vaismedžių sodas. Į šiaurės rytus nuo rūmų buvo pastatytas tvartas, kurio sienos buvusios molinės, tinkuotos ir baltintos kalkėmis. Šalia jų stovėjo daržinė. Pietiniame sodybos kampe tarpukariu iškilo gražiausias statinys – degto molio plytų svirnas.

Į šiaurės rytus nuo dvaro pastatų stovėjo trejetas kumetynų su ūkiniais pastatais. Už jų laukuose, molingoje kalvoje buvo pastatyta plytinė. Iš kalvos kasamas molis ir plytinėje išdegtos plytos naudotos dvaro statyboms. Iš molio plytų buvo išmūrytas koplytstulpis, iškilęs kryžkelėje priešais dvaro sodybą.

Radzivonai savo ūkyje plačiai naudojo techniką, turėjo net 5 kuliamąsias ir 6 traktorius.Atsiminimai apie tarpukario Lietuvą

Tarpukariu Taukadažiai vadinti viensėdžiu, pokariu – Taukodažių kaimu.

1941 m. dvaro savininkas Vaclovas Radzivonas (1909–1941) su žmona Antanina, dukterimis Birute ir Nijole buvo ištremti į Altajaus krašto Oirot Tūros rajoną.Lietuvos gyventojų genocidas, 1939–1941. – Vilnius, 1999. – T. 1 (A–Ž). – P. 681 Tremtyje šeimos galva ir jaunėlė duktė Birutė (1940–1942) mirė. Vyresnioji duktė Nijolė Valerija Radzivonaitė iš tremties paleista 1954 m., o žmona Antanina Radzivonienė – 1958 m. 

Nacionalizuotame dvare buvo įkurtas valstybinis ūkis, vėliau – Stalino vardu pavadintas kolūkis.Lietuvos TSR administracinis-teritorinis suskirstymas. – Vilnius, 1959. – P. 101 Sovietmečiu sodybos pastatai sunyko. Išliko tik svirnas, kurį tėvo palikimą XX a. pab. atsiėmusi Nijole Valerija Radzivonaitė pritaikė gyvenamojo namo paskirčiai.

1979 m. Taukadažių kaimas buvo išbrauktas iš Jonavos rajono gyvenamųjų vietovių apskaitinių duomenų. Žemių savininkų iniciatyva Lietuvos Respublikos Vyriausybės 2015 m. gegužės 27 d. nutarimu Nr. 524 buvo naujai nustatyta gyvenamoji vietovė, kuriai suteiktas (grąžintas) Taukadažių kaimo pavadinimas.Lietuvos Respublikos Vyriausybės 2015 m. gegužės 27 d. nutarimas Nr. 524 „Dėl Jonavos rajono savivaldybės gyvenamųjų vietovių panaikinimo, nustatymo ir pavadinimų suteikimo, teritorijų ribų nustatymo“

 Gyventojai 

 Šaltiniai 

Kategorija:Jonavos rajono savivaldybės gyvenvietės